टंला,नवेम्बर 23: भारत-भुटान सिमायाव थानाय उदालगुरि जिल्लायाव हाग्रानि मैदेर आरो सुबुंनि दावहाया गोख्रोंनिफ्राय गोख्रों जालांगासिनो दं। 2018 माइथायाव दिनैसिम जिउ गोमानांनाय सुबुंफोरा गासै सा 16 जाबाय। नवेम्बर दान्नि 19 अक्टआव सानसेनो गासै सा 3 सुबुंनि जिउ खहा खालामदोंमोन। गासै नवेम्बर दानावनो मैदेरनि उटकाराव थैनाय सुबुंफोरनि अनजिमाया गासैसा 8 जाबाय होन्ना मिथिनो मोन्नाय जायो।